***Par LU iepirkuma***

***„Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos”***

***(Iepirkuma ident. Nr. LU 2016/33\_B) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos” (id. Nr. LU 2016/33\_B) nolikumā (turpmāk – Nolikums) noteiktajām prasībām:

**Jautājums:**„Iepirkuma nolikuma Nr.LU 2016/33\_B 3.2.11.punkts nosaka: Pretendentam ir pieredze fiziskās apsardzes nodrošināšanā vismaz 30 (trīsdesmit) objektos/posteņos vienlaicīgi (iesniegt 2.un 3.daļas Pretendentam), savukārt 3.3.11.punkts nosaka: Pretendents norāda iegūto pieredzi par 30 (/trīsdesmit) vienlaicīgu objektu/posteņu apsardzes nodrošināšanu (iesniegt 2.un 3.daļas Pretendentam).

Iepirkuma 2.daļa ir Fiziskās apsardzes pakalpojuma nodrošināšana LU objektā Jelgavas ielā 1, Rīgā, savukārt iepirkuma 3.daļa ir Fiziskās apsardzes pakalpojumu nodrošināšana LU objektos.

Kā izriet no iepirkuma nolikuma, tad objektā Jelgavas ielā 1, Rīgā ir jānodrošina 1 diennakts postenis katru dienu un 1 apsardzes postenis darba dienās.

Uzskatām, ka ir noteiktas nesamērīgas un diskriminējošas prasības Pretendentiem, kuri plāno iesniegt piedāvājumu tikai iepirkuma 2.daļā. Ja Pretendentam ir jānodrošina apsardze ar 1 diennakts apsardzes posteni un 1 posteni darba dienās, tad nav saskatāma loģika pēc prasības 30 vienlaicīgu objektu apsardzes nodrošināšanā.”

*Iepirkuma komisijas atbilde:*

LU iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos'', ID Nr.LU 2016/33\_B nolikuma 3.2.11. un 3.3.11.punktos ir ieviesusies tehniska drukas kļūda un prasība „Pretendentam ir pieredze fiziskās apsardzes nodrošināšanā vismaz 30 (trīsdesmit) objektos/posteņos vienlaicīgi” ir attiecināma tikai uz iepirkuma 3.daļu. Vēršam jūsu uzmanību uz to, ka, veicot pretendentu vērtēšanu, iepirkuma komisija nenoraidīs tos pretendentu piedāvājumus, kuri būs iesniegti iepirkuma 2.daļai bez nolikuma 3.2.11. un 3.3.11.punktos minētā apliecinājuma.